เป็นลมพิษไปหาแล้วฉีดยาแพ้ภูมิให้ อาการดีขึ้นแต่ตอนเย็นผื่นก็ยังขึ้นเพิ่ม และยังมีอาการแน่น คัดหลังอยากทราบว่าจะเป็นอาการที่เกี่ยวข้องกับลมพิษรึเปล่าคะ
สวัสดีค่ะ อาการลมพิษเกิดจากร่างกายมีปฏิกิริยาตอบสนองต่อสิ่งที่เป็นตัวกระตุ้นให้เกิดอาการแพ้ โดยจะมีผื่นเกิดขึ้นที่ผิวหนัง มีลักษณะนูนแดง จะมีขนาดและรูปร่างแตกต่างกันไป อาจมีขนาดตั้งแต่เล็กมาก ไปถึงขนาดใหญ่ สามารถเกิดขึ้นได้ที่ผิวหนังทั่วตัว และจะมีอาการคันมาก และหากเกาก็จะเกิดผื่นแดงมากยิ่งขึ้นดังนั้น หากได้รับการวินิจฉัยจากแพทย์แล้วว่าเป็นลมพิษ และเมื่อฉีดยาแก้แพ้แล้วอาการดีขึ้น อาการที่เป็นอยู่ก็น่าจะเกิดจากลมพิษแต่เมื่อผ่านไปหลายชั่วโมง ซึ่งฤทธิ์ของยาที่ไปลดปฏิกิริยาภูมิแพ้หมดลงแล้ว มีผื่นแดงคันขึ้นมาอีก แสดงว่าตัวกระตุ้นที่ก่อให้เกิดอาการแพ้ยังไม่หมดไปจากร่างกายส่วนอาการแน่นหน้าและคัดหลัง เป็นอาการที่อาจพบหากมีการแพ้ที่รุนแรงมากขึ้นได้ ดังนั้นหากยังคงรู้สึกแน่นหน้าอก หรือเริ่มมีอาการหายใจลำบาก หายใจมีเสียงดังวี๊ดๆ มีหน้าซีดหรือหน้าแดง หน้าบวม คอบวม อาเจียน ถ่ายเหลว ควรรีบไปพบแพทย์โดยเร็วที่สุดค่ะหากอาการแน่นหน้าอกไม่รุนแรง และยังคงหายใจได้ไม่ติดขัด แนะนำควรทานยาแก้แพ้ไปอย่างต่อเนื่อง จนกว่าอาการดังกล่างและผื่นจะยุบหายสนิทค่ะ ยาได้แก่ไฮดรอกไซซีน (hydroxyzine),chlorpheniramine(CPM) เป็นต้น และพยายามหลีกเลี่ยงสิ่งที่อาจทำให้แพ้ต่างๆ ทั้งอาหาร ยา สบู่ โลชั่น น้ำหอม ผงซักฟอก ขนสัตว์ เกสรพืช เป็นต้น